**З А П И С Н И К**

од 25-та седница на Советот на ОпштинаАеродром, одржана на 01.03.2023 година со почеток во 16:30 часот, во просториите на Општина Аеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.

Советникот извести дека на седницата се присутни претставници од тимот кој го изготви PEFA Извештајот за оценка на перформансите на јавните расходи и финансиската одговорност.

Претседателот отвори расправа по однос на Записникот на 22-та седница на Советот.

Бидејќи никој друг не побара збор Претседателот го стави на гласање Записникот.

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на Записникот на 23-та седница на Советот.

Бидејќи никој друг не побара збор Претседателот го стави на гласање Записникот.

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на Записникот на 24-та седница на Советот.

Бидејќи никој друг не побара збор Претседателот го стави на гласање Записникот.

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на Записникот од продолжението на 24-та седница на Советот.

Советничката Вангелина Мојаноска се јави за збор и даде забелешка по однос на записникот

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред

Од страна на Градоначалникот:

1.Предлог-Одлука за давање согласност на Одлуката за ослободување од плаќање на месечен надомест за престој на децата во ЈДГОА „Срничка“ за одредени категории на родители за 2023 година

2.Предлог-одлука за давање на согласност за аплицирање на Општина Аеродром на повик во рамки на Програмата за рамномерен регионален развој за 2023 година

Од страна на Претседателот на Совет:

1. Советнички прашања

Претседателот отвори расправа по однос на предлозите.

Бидејќи никој не побара збор, Претседателот го заклучи претресот и го стави на гласање предлогот за дополнување на дневниот ред.

**Предлог-Одлука за давање согласност на Одлуката за ослободување од плаќање на месечен надомест за престој на децата во ЈДГОА „Срничка“ за одредени категории на родители за 2023 година**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за давање на согласност за аплицирање на Општина Аеродром на повик во рамки на Програмата за рамномерен регионален развој за 2023 година**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

**Претседателот го стави на гласање предлогот за дополнување на дневниот ред со точката Советнички прашања**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

**Претседателот извести дека точка 7 Предлог-Одлука за давање согласност за спроведување на постапка за закуп на недвижни ствари во површина од 65,25 м2-сопственост на општина Аеродром е повлечена од дневниот ред од страна на Предлагачот.**

**Претседателот го стави ва гласање дневниот ред со дополнувањето.**

**ГЛАСАА: ЗА – 27 советници ПРОТИВ –нема ВОЗДРЖАНИ- нема**

Се констатира дека дневниот ред за 25-та седница е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа 13-та точка од дневниот ред да се разгледа како прва точка,додека дополнителните точки да се разгледаат како последни точки од дневниот ред.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Се премина на точките од дневниот ред**

**1-ва точка-Предлог-Правилник за начинот, условите и постапката за доделување на годишни признанија и награди на Општина Аеродром**

**Советничката Милка Тримчевска се јави за збор и напомена дека Комисијата се состана по однос на точката, каде што со 4 гласа за се усвои точката и се предлага на Советот да ја усвои истата.**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека Правилникот е усвоен.

**2-ра точка- Предлог-Одлука за усвојување на дел од Извештај на централна пописна комисија-попис на основни средства во Општина Аеродром со состојба на ден 31.12.2022 година.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**3-та точка**- **Предлог-Одлука за определување на паричен надоместок на Претседателот и членовите на надзорниот одбор на Јавното претпријатие за стопанисување на јавно осветлување на Општина Аеродром**

**Претседателот извести дека одлуката се предлага да се усвои со измена во член 2 каде се заменуваат зборовите „надоместок во висина до една третина од просечната нето плата“ со зборовите „надоместок во висина од една третина од просечната нето плата“. Воедно после ставот 2 се додава нов став 3 кој ќе гласи : „ Исплатата на надоместокот од ставот 2 на овој член е на товар на јавното претпријатие.“**

**Претседателот отвори расправа, за збор се јави Советникот Дарко Масларковски** каде што праша како се донесува одлука на која нема сеуште формирано и не знаеме дали тоа претпријатие има некаква активност и до каде е со формирањето тоа претпријатие. Советникот смета дека е несериозно да се добиваат паушали и да се троши имотот на Јавното претпријатие и на Општината на некое претпријатие кое што сеуште е во фаза на формирање.Советникот праша зошто се оди по овој редослед, а не прво да се формира и да почне со работа.

**Градоначалникот Тимчо Муцунски** одговори на прашањето од Советникот Дарко Маскарковски каде што кажа дека пред постоењето на ова Јавно претпријатие месечните сметки за Општината за потрошената електрична енергија во месец Декември 2021 година се 8.000.000 денари , а по воспоставување на ова Јавно претпријатие и функциите кои тоа ги врши месечната сметка е падната на 2,2 милиони денари. Ова е Јавно претпријатие кое со своето тековно функционирање остварува намалување на месечните расходи на Општината. Градоначалникот напомена дека фактите велат дека постоењето на ова Јавно Претпријатие имаат донесено во нашата Општина ссериозна месечна заштеда со сите планови кои што ги има во функционирањето тоа Јавно Претпријатие.Дополнително ќе има план за развој и план на инвестиции, ова е еден нормален процес кој што функционира во сите Општини во Државата.

**Советникот Дарко Масларковски** се јави за збор и напомена дека е во тек со работите и знае за заштедите што ги прави ова претпријатие, но исто така Советникот напомена дека знае за ова претпријатие дека нема вработени и не е почнато да функционира.Советникот напомена дека само прашал која е причината за овој след на настани, нели е подобро да почне прво претпријатието да работи па потоа да се донесе одлука за надзорните и управните одбори колку ќе добиваат паушал.

**Советникот Васе Канзуров** се јави за збор во однос на редоследот треба да се погледне законот за формирање на Јавно претпријатие, каде што вели дека управниот одбор го именува директорот, а директорот вработува луѓе врз основ на систематизацијата. Во однос на заштедата на електричната енергија Советникот напомена дека сметките од формирањето на Јавното претпријатие до сега се намалени.Исто така Советникот посочи дека сметките пред формирањето на Јавното претпријатие се движеле дури до 5,000.000 денари,а сега откако е формирано Јавното претпријатие се преполовени.Советникот напомена и му даде реплика на Советникот Дарко Масларковски дека пред формирањето биле против за претпријатието да се формира, бидејќи сметале дека ќе се вработуваат партиски војници а сега се контрадикторни и велат дека нема вработувања.

**Советникот Дарко Масларковски** се јави за реплика и напомена дека добро е тоа што правиме заштеда и што го појаснивте законот за формирање на Јавно претпријатие, но Советникот тука не видел спорно дека можат тие да одржат седница без паушал доколку имаат навистина добра намера. Советникот Дарко Масларковски смета дека ова претпријатие ќе служи за трошење на средства на партиски војници.

**Советникот Васе Канзуров** се јави за реплика и напомена дека работата беше што треба да се спроведе законот и согласно законот треба да има секое Јавно претпријатие управен и надзорен одбор. Во однос на тоа дали се партиски или не се партиски лица, партиски лица можат да бидат после работно време, а во работно време тие се стручни лица и поради таа стручност намалена е сметката од просечно 5.000.000 денари.

**Градоначалникот Тимчо Муцунски** се јави за реплика на Советникот Васе Канзуров каде што дополни дека веќе имаат одржано повеќе седници и се донесени низа одлуки и повеќе месеци овие лица работеле без никаков надоместок.Исто така во однос на кој од каде се дои добро би било политичкиот субјект Левица да погледне колку е застапен во Градот Скопје и истовремено констатираме дека таму каде што тие се најголеми поддржувачи на Градот Скопје во моментот потекнуваат најголемите проблеми на оваа Општина. Градоначалникот напомена дека таму немаме релации, веќе не сме во коалиција , комуникацијата е отежната, па поради тоа замолува како политичка партија која што е највеќе застапена во Град Скопје да помогнат во решањето на некои проблеми во Општина аеродром како што се:сметот, уличните кучиња и сл. Кои што зависат од Градот Скопје.

**Советникот Милутин Ристески** се јави за збор и напомена дека заштедите со електричната енергија се голем дел поради тоа што секоја втора светулка на улиците во надлежност на Општина Аеродром е исклучена, па дури некаде имаме ситуации каде што цели улици се исклучени.

**Градоначалникот** се јави за реплика каде што напомена доколку некаде цела улица не свети тоа е поради технички дефект, но меѓу другото ова Јавно претпријатие ни дава можност да бидеме поефикасни бидејќи имаме една цела институција во Општината каде што се грижи и ќе се грижи за ова прашање. Градоначалникот се надева дека во следниот период ќе превземеме како Општина сериозни чекори и констатираше дека товарот на одговорноста е на двете најголеми политички субјекти, бидејќи во одредени периоди двата субјекти владееле со оваа Општина што досега не бил превземен ниту еден чекор за модернизација на уличното осветлување во Општина Аеродром. Исто така Градоначалникот напомена дека фактот за заштедите дел е од мерките што се превземаат, но дел од овие месеци каде што имаме сериозни заштеди е поради самото постоење на овој субјект.

**Советникот Милутин Ристески** се јави за реплика и напомена дека во времето на Градоначалникот Златно Марин на дел од улиците има поставено лед осветлување.

Претседателот на Совет Дејан Митески напомена дека таа е единствената улица на која што има поставено лед осветлување која што кошта 1000 евра од сијалица,она што го спомна Градоначалникот е за жал што во Општина Аеродром денеска има 95 живни сијалици каде што ниедна владеачка партија предходно не размислувала за тоа да се заменат сијалиците. Исто така Претседателот напомена дека се почитуваат мерките за рестрикции дадени од страна на владата.

Советникот Милутин Ристески се јави за реплика и напомена дека мило му е што признавте што заштедите се од препораката на Владата

**Советникот Горан Костовски** се јави за збор каде што напомена дека за иницијативата, односно амандманот на предходниот буџет за поставување лед сијалици не беше прифатен од страна на Градоначалникот поради тоа што он напомена дека ќе најде од ЕУ фондови за да се направи тој проект. Исто така Советникот го интересира кој ги плаќа светлечките реклами кои што се на споредните улици.

**Градоначалникот Тимчо Муцунски** одговори дека за првото прашање се работи на тоа и наскоро ќе бидат информирани и тој проект кој што ќе се презентира во најсовремени стандарди ќе ја направи Аеродром веројатно Општина која што во овој дел е со најзастарени стандарди во цел Град Скопје. По однос на приватни субјекти кои што користат светилки тоа не е на товар на Општината.

**Претседателот на Совет Дејан Митески** напомена во однос на забелешката дека Советниците не биле информирани за работата на Јавното претпријатие на 28.12 имаат усвоено тримесечен извештај за работата на Јавното претпријатие и инвестициона програма. Претседателот замоли да се обрне повеќе внимание на материјалите кои што се дискутираат.Управниот и надзорниот одбор на Јавното претпријатие формиран пред повеќе од 6 месеци, исто така со одлуката на овој Совет и повеќе од 6 месеци работат без никаков надоместок, доброволно иако е законска обврска на Јавното претпријатие да исплаќа надоместок за членовите на управниот и надзорниот одбор.

**Советникот Дарко Масларковски** се јави за збор и напомена дека се информирани

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека одлуката е усвоена

**4-та точка од дневниот ред** –. **Предлог-одлука за определување на паричен надоместок на Претседателот и членовите на управниот одбор на Јавното претпријатие за стопанисување на јавно осветлување на Општина Аеродром.**

**Претседателот извести дека одлуката се предлага да се усвои со дополна на членот 2, каде после ставот 2 се додава нов став 3 кој ќе гласи: „Исплатата на надоместокот од ставот 2 на овој член е на товар на јавното претпријатие.“**

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека одлуката е усвоена

**5-та точка** од дневниот ред – **Предлог-одлука за воспоставување на меѓуопштинска соработка помеѓу Општина Аеродром и Општина Центар-Скопје за вршење работи од областа на градешната инспекција.**

**Советникот Милутин Ристески** се јави за збор каде што изрази жалење бидејќи втор пат се носи оваа одлука,по известување од вработениот градежен инспектор во Општина Центар кој требаше да го превземеме на половина работно време по негово известување дека нема согласност се поништи таа одлука, а сега повторно се гласа истата.Исто така Советникот напомена дека како социјал демократски сојуз и коалицијата ќе го поддржат и се согласуваат дека градежен инспектор Општината мора да добие што поскоро. Советникот праша бидејќи од медиумите дознале дека градежен инспектор Општината нема од Септември минатата година, се поставува прашањето што се чека.

**Градоначалникот** одговори дека причината зошто се поништува првата одлука е фактот што наведениот градежен инспектор одлучил да ја напушти Општина Центар и да замине на друго работно место. Градоначалникот напомена дека подетална комуникација имал со Општина Центар и разговор со тој градежен инспектор со кој што се очекува по стапувањето на сила на оваа Одлука да ги превземе своите обврски во Општината. Паралелно со тоа веќе има лице кое што поминува фаза на обука и нашето очекување е дека за околу 8 месеци ќе имаме наш лиценциран градежен инспектор. Исто така Градоначалникот напомена дека законот предвидува и вакви ситуации кога Општините не би имале свој Градежен инспектор , тогаш во вакви ситуации за сите предмети кои што ги има Општината се превземаат мерки од страна на Државниот градежен инспекторат. До сега Државниот градежен инспекторат не постапил за ниту едно барање за кој има законска обврска да постапува по вакви случаеви.

**Советникот Дарко Масларковски** се јави за збор и праша дали Градоначалникот и Општинската управа освен кон Општина Центар се има обратено на некои од другите Општини.

**Градоначалникот Тимчо Муцунски** одговори дека ова е национален проблем и огромен број Општини во Државата го имаат овој проблем и во таа смисла е многу тешко да се најде градежен инспектор во било која Општина.Градоначалникот напомена дека има разговарано со повеќе Општини каде што воочивме дека и другите Општини имаат ваков проблем и најефикасното решение кое што го најдовме е инспектрот кој што го има во Општина Центар дел од своето време да го поминува во Аеродром додека поминува на обука нашиот инпектор.

**Советникот Дејан Ристовски** каде што постави прашање дали е долгорочно решението само со еден Градежен инспектор и дали на некаков друг начин Општина аеродром побара Градежен инспектор како на пример преку оглас, да не е преку меѓуопштинска соработка

**Градоначалникот** одговори дека мал е бројот на луѓе кои што се нафаќаат за таа работа. Градоначалникот напомена дека дека имаме побарано помош на друг начин, согласно законите помош било побарано од Држаниот градежен инспекторат кој што има законска обврска во вакви случаеви да постапува.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** – **Предлог-одлука за давање согласност за спроведување на постапка за закуп на недвижни ствари во површина од 134,13 м2-сопственост на општина Аеродром.**

**Претседателот извести дека Одлуката се предлага согласно измена усвоена на седница на Комисијата за статут и прописи и тоа во член 3 став 2 износот од 24.808,49 денари се заокружува на 24.809,00 денари**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**7-ма точка** - **повлечена**

**8-ма точка** - **Предлог-Одлука за изменување на Правилникот за условите,начинот и постапката за располагање со стварите во сопственост на Општина Аеродром и начинот и постапката за набавка на недвижни ствари.**

**Претседателот извести дека точката се предлага со измена во насловот на точката каде зборот „ОДЛУКА“ се менува со „ПРАВИЛНИК“**

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека Правилникот е усвоен.

**9-та точка од дневниот ред -Предлог-Одлука за давање согласност за примање на донација од страна на Друштвото за одржување и поправка на моторни возила Пауер Спорт Систем ДОО Скопје**

**Градоначалникот се јави за збор и напомена дека следните две точки за кои ќе се дискутира и точка 9 се донации кои што се даваат на Општината а се поврзани со изградбата на паркот над 6000 м2 лоциран во Реонски центар Аеродром веднаш позади ТЦ Лиса.Градоначалникот по однос на точката даде објаснување кои се плановите и кои се овие компании.**

**Советникот Милутин Ристески** по однос на оваа точка побара да му се објасни како е дојдено до тоа да се избрише оваа маркица и на нејзино место да се прави парк, бидејќи смета дека единствен начин да се дојде до тоа е преку промена на дуп, а вториот начин e преку промена на така наречени регулациски планови кој што ги гласа Советот на Град Скопје каде што согласно информациите на Советникот Советот на Град Скопје нема изгласано такви промени. Советникот побара да се покаже документ на кој начин е извршена оваа измена бидејќи ниту овој Совет ниту Советот на Град Скопје немаат гласано вакви измени.

**Градоначалникот Тимчо Муцунски** одговори дека има регулациски план донесен од страна на Советот на Град Скопје кој што трајно го решава овој проблем.Градоначалникот напомена дека ќе ја обезбедат преку Град Скопје да ја достават одлуката за промена на регулациски план на таа локација. Исто така Градоначалникот е сигурен дека таа одлука беше поддржана од Советниците на Левица како и Советниците на СДСМ.

**Советникот Милутин Ристески** се јави за реплика и напомена дека секогаш поздравувале повеќе зеленило во Општината, особено во урбаниот дел. Исто така Советникот напомена дека доколку навистина постои регулациски план јавно ќе се извини во моментот кога ќе се покаже документот.

**Советникот Васе Канзуров** се јави за реплика на Советникот Милутин Ристески каде што кажа дека прво кажале дека се согласуваат со примање на донација каде што тоа е алатка од општествена одговорност, а второ не се согласуваат со добивање донација и лоцирање на донацијата на место каде што има маркица за друг објект. Советникот напомена дека они биле специјалисти на место на игралиште да прават градинка во Мичурин и заедно со нивните приврзаници од СДСМ и од ВМРО тоа го спречиле во минатиот состав. Советникот напомена да го заборават тој концепт на постоечко место да се прави нешто друго.

**Советникот Милутин Ристески** се јави за реплика каде што напомена дека во ред е примањето на донации и дека ќе ја следат работата во Општината. Исто така Советникот напомена дека доколку постои најмал сомнеж за некакви скриени намери ќе реагираат како одговорна опозиција,а доколку нема навистина скриени намери ќе го поздрават подигнувањето на новиот парк.

**Претседателот на Совет Дејан Митески** реплицираше и кажа дека очекува извинување до Градоначалникот бидејќи тоа е единствениот регулациски план усвоен од Советот на Град Скопје во 2022 година ЈИ 03

**Советникот Милутин Ристески** се јави за збор и напомена дека стои одлука дека постои регулациски план и упати извинување до Градоначалникот доколку навистина има ваков план.

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**10-та точка**- **Предлог-Одлука за давање согласнос за примање на донација од страна на Турмак АД Истанбул-Подружница во Скопје**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка** - **Предлог-Одлука за измена на распоредот на средствата во Буџетот на ОА за 2023 година.**

**Советникот Милутин Ристески** се јави за збори напомена дека не може да разбере како на само два месеци од усвојувањето на буџетот за оваа година се доведовме во ситуација да повторно мора да се прави пренамена на средства и на што се должи тоа.

**Претставници од Општинската администрација дадоа појаснување по однос на прашањето од Советникот**

**ГЛАСАА: ЗА –14советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**12-та точка** - **Предлог-Одлука за издавање на долгорочни должнички хартии од вредност-општински обврзници од прва емисија.**

**Советникот Милутин Ристески се** јави за збор и напомена дека Советничката група на СДСМ и коалицијата како и минатиот пат така и овој пат ќе гласаатпротив ова задолжување. Советникот ги наброја причините поради кои нема да ја гласаат оваа точка, најнапред сметаат што една од најбогатите Општини во Скопје и во Државата да се задолжува во време на светска и економска криза, сметаат дека не е во ред што наследиле Општина со полна Општинска каса, сметаат дека ниту еден проблем на граѓаните во Општина Аеродромне се решава трајно, не се решава ниту недостатокот на места во градиките, ниту едно основно училиште не се гради. Советникот исто така напомена дека не се решава трајно ни делот со паркирањето , ниту проблемот со густината на собраќајот и поради тие причини СДСМ и коалицијата ќе гласаат против.

Советникот Милутин постави прашања зошто со ова задолжување се градат две градинки а не 4, а ветувањето на Градоначалникот беше нови градинки во Мичурин, Острово, Тодор Чангов и Долно Лисиче. Зошто со овој кредит нема изградба на ниту едно Основно училиште, зошто хортикултурното и партерното уредување позади Капитол има потреба од кредит кога знаеме дека за време на Градоначалникот Златко Марин е изградено исто такво хортикултурно уредување позади ТЦ Бисер, ако Општината имала финансиска кондиција тогаш да направи хортикултурно и партерно уредување без задолжување зошто сега би се задолжиле. Зошто нема 3.000 нови паркинг места , кои се сервисните и станбени улички кои што се вели дека ќе бидат изградени. Во самиот текст во одлуката стои прва емисија на задолжување на долгорочна финансиска обврзница, Советникот праша што значи ова прва емисија , дали е прва емисија од 330.000.000 денари или колкава ќе биде таа прва емисија ако е помалку. Советникот праша како за ВМРО-ДПМНЕ не беше во ред заемот од Светска банка за проектот за поврзување за локални патишта преку кои Министерството за транспортни врски обезбеди 42.000.000. за реконструкција на улиците Мите Богоевски и Црноризец храбар, а сега е во ред Општина Аеродром да подигне кредит од 330.000.000 денари со 5% камата. Советникот напомена дека кога ВМРО-ДПМНЕ е во улога на опозиција тогаш не треба да се задолжува ни Државата ниту Општината, а кога ВМРО-ДПМНЕ е во улога на власт тогаш е во ред задолжувањето.

**Градоначалникот Тимчо Муцунски** даде одговор дека во мај 2017 година коаг СДСМ доаѓа на Централна власт долгот на Државата е 4,7 милијарди евра а оваа година долгот е веќе 7,6 милијарди евра. Градоначалникот напомена дека пред 15 дена има нво задолжување од 132 милиони евра, а за половина месец односно за целиот предходен месец од домашниот пазар Државата се има задолжено 218 милиони евра.Градоначалникот напомена дека дека кога се превземаат вакви чекори логично е да се превземаат за капитални инвестиции и жал ми е што вие и СДСМ сте против 3 нови градинки, против доградба на 2 нови училишта, против нови улици, нов плоштад позади Капитол, против инфраструктурен развој на Општината. Исто така Градоначалникот напомена дека веројатно немале прилика да менаџираат со толкави големи институции, но едно е колку имате а друго е какви обврски ви се оставени. Градоначалникот констатираше дека ДССМ е против решавање на проблемот со градинките, проблемот со училиштата и напомена дека во една Општина доградба со 14 нови училници е како да изградите ново Основно училиште во друга Држава, Исто така напомена дека во последниот попис сме најголема Општина во Државата. Градоначалникот исто така кажа дека за решенија за градинки СДСМ е против, за решенија за училишта е против, за нови улици, паркови и за развојот на Општина Аеродром. Градоначалникот напомена дека каматната стапка која што се нуди е пониска од каматната стапка која што се има задолжено Владата предвидена од Димитар Ковачевски.

**Советникот Милутин Ристески** се јави за контра реплика и напомена дека не биле против градинки, училишта и против развој на Општината, но се против развој на вакви услови каде што каматната стапка ќе биде 5% годишно. Што се однесува до јавниот долг на Државата вие доаѓате со обвинување на јавен долг, а потекнувате од партијата која го подигна Скопје 2014 каде што чини повеќе од 800 милиони евра и тоа се задолжувања за споменици, стиропор и како мислите дека тие задолжувања се подобри од задолжувањето на Владата на СДСМ која што се справува со здравствена криза во ковид пандемијата, економска криза и енергетска криза и сл.

**Советникот Васе Канзуров** се јави за реплика и напомена дека Централната власт не ги вратила парите кои се задолжила како Влада на Општина Аеродром која е како субјект од локална самоуправа дел од таа Држава и таа Влада.Советникот напомена дека дотациите што треба Државата да ги даде на локалната власт не ги исплаќа и со тоа се оневозможени да ги реализираат проектите од програмата. Исто така Советникот напомена дека битно е што се задолжуваме бидејќи тоа задолжување е оправдано поради тоа што во ОА нема доволно градинки колку што има потреба да ги задоволи жителите кои што живеат во неа, бидејќи не секој родител има на располагање баба и дедо да ги чува истите додека се најде соодветно решение и додека чекаме милост за финансиска поддршка од страна на Централната власт и Министерството за труд и социјална политика.

**Советникот Милутин** се јави за реплика и напомена дека Општината доби 42.000.000 денари заем од Централната власт од светска банка, каде што Министерството за транспортни врски се задолжи кај светска банка за Општина Аеродром да инвестира 0 денари во тие 2 улици. Советникот напомена дека добија поддршка од Централната власт, од Државна лотарија 40.000 евра за дворот на Браќа Миладиновци. Исто така Советникот напомена дека Димитар Македонски е изграден од Централната Власт.

Советникот напомена дека гласан бил буџетот на Општина Аеродром каде што се предвидени средствата од дотациите кои што доаѓаат од Централната власт и не може да не се исплатени онолку колку што се усвоени во Собранието и напомена дека во економската криза секаде има кратење дури и во Општини каде што СДСМ има Градоначалник.

**Советникот Васе Канзуров** се јави за контра реплика и напомена дека лани од тие средства не добивме ништо.

**Советничката Благица Сековска** се јави за реплика и напомена дека убаво е да се прават градинки и да се подобрува животот на граѓаните во Општината, не мора да значи дека овие градинки можат да се изградат одеднаш ниту ќе се изградат одеднаш и не мора да значи дека треба да се земе кредит во ова време кое што живееме кога сме соочени со кризи. Советничката напомена дека убаво е да се гради и да се планира но политичката партија Левица смета дека сега не е времето за ваков голем зафат.

**Советникот Васе Канзуров** се јави за контра реплика каде што кажа дека споредна цел е образование каде што 100 милијарди евра ќе се задолжи Општина Аеродром, но ќе има градинки и училишта

**Советникот Дарко Масларковски** се јави за збор доколку се задолжуваме со толкави средства нешто што не е во планот е кога тие би започнале со градба и дали ние како Општина како совет имаме моќ да дадеме рокови на изградба.

Советникот праша зошто никаде во планот нема Општинска зграда која што се најавува и од ваша страна и од страна на другите политички партии, бидејќи ние тука како што знаеме плаќаме 10 000 евра за овој простор и доколку би вложиле дел од овие средства во изградба на еден мултифункционален простор каде што би можело да има и Општинска зграда. Советникот напомена дека никаде не видел план за отварање на дневен центар за деца и лица со посебни потреби во Општина аеродром, исто така напомена дека доколку би се земале овие пари подобро е да се искористат за нешто кое што ќе има голема човечка вредност .

**ГЛАСАА: ЗА – 14 советници ПРОТИВ – 11 советник ВОЗДРЖАНИ- нема**

Се констатира дека Одлукатае усвоена.

**13-та точка**- **Предлог-заклучок за усвојување на PEFA Извештај за оценка на перформансите на јавните расходи и финансиската одговорност.**

Претседателот извести дека во врска со оваа точка презентација на PEFA Извештајот за оценка на перформансите на јавните расходи и финансиската одговорност, ќе извршат присутни претставници од тимот кој ја изготви.

**ГЛАСАА: ЗА – 24советници ПРОТИВ – нема ВОЗДРЖАНИ- нема**

Се констатира дека точката е усвоена.

**Претседателот даде кратка пауза**

**14-та точка** - **Предлог-одлука за дополнување на Одлуката за давање на согласност за учество на проект финансиран од Швајцарската амбасада и Министерството за локална самоуправа, а спроведуван и кофинансиран од Програмата за развој на Обединетите нации (UNDP)**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**15-та точка** - **Предлог-програма за измена и дополнување на Програмата за планирани активности од областа на образованието во Општина Аеродром за 2023 година.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**16-та точка**–**Предлог-програма за измена на Програмата за остварување социјална и детска заштита во Општина Аеродром за 2023 година**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира декаПрограмата е усвоена

**17-та точка-Предлог-Заклучок за усвојување на Извештај за реализирани активности од областа на образованието за 2022 година**

**ГЛАСАА: ЗА – 14 советници ПРОТИВ –нема ВОЗДРЖАНИ- нема**

Се констатира дека Заклучокот е усвоен.

**18-та точка- Предлог-Заклучок за усвојување на Извештај за реализирани активности од областа на спортот во Општина Аеродром за 2022 година**

**Советникот Дарко Масларковски се јави за збор каде што напомена дека се јавува во име на Советникот Дејан Ристовски кој што мораше да ја напушти седницата и ги прочита донесените заклучоци од истоимената комисија**

**ГЛАСАА: ЗА – 17советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**19-та точка- Предлог-Заклучок за усвојување на Извештај за реализирани активности од областа на социјална и детска заштита и заштита и спасување во Општина Аеродром за 2022 година.**

**Советникот Дарко Масларковски побара објаснување од администрацијата како е задоволна Општината од реализацијата на проектите каде што дале средства,како се задоволни од извештаите, дали имале контакт со здруженијата, како се спроведени овие проекти**

**Претставник од Општинската администрација даде одговор на прашањата**

**ГЛАСАА: ЗА – 17советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**20-та точка-Предлог-Заклучок за усвојување на Извештај за реализирани активности од областа на културата во Општина Аеродром за 2022 година.**

**Советникот Дарко Масларковски** се јави за збор и праша како сме со реализација во оваа програма, дали се задоволни, дали се добиени извештаите од здруженијата кои што спроведувале проекти и како сме задоволни како Општина за реализација на оваа програма

**Претставник од Општинската администрација даде одговор на поставените прашања**

**ГЛАСАА: ЗА – 17советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**21-ва точка-Предлог-Заклучок за давање согласност на Одлуката за ослободување од плаќање на месечен надомест за престој на децата во ЈУДГ Буба Мара за одредени категории на родители за 2023 година**

**Советникот Дарко Масларковски** се јави за збор и напомена дека ја поздравува оваа одлука и праша дали може Тане како раководител да ги задолжи службите во градинките да ги информираат овие лица за да знаат дека има повик и би сакал ако може да бидат вклучени не само децата туку да бидат вклучени и возрасните луѓе со посебни потреби кои што имаат дете да бидат ослободени од плаќање партиципација

**ГЛАСАА: ЗА – 24советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**22 точка-Предлог одлука за именување на член на УО на ЈУДГ Буба Мара- претставник од установата**

Претставник од надлежната комисија се произнесе по однос на точката и образложи дека комисијата го разгледа предметот за именување на член на управен одбор доставен од страна на ЈУДГ Буба Мара од редот на стручниот Совет на Градинката како претставник на установата го даваат предлогот Царе Дамјановска. Комисијата го усвои овој предлог и предлага на Советот да го усвои истиот

Бидејќи никој не се јави за збор точката беше ставена на гласање.

**ГЛАСАА: ЗА – 14советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**23-та точка-Предлог-Заклучок за усвојување на годишната програма за екскурзии на ООУ Александар Македонски за учебна 2022/2023 година**

**ГЛАСАА: ЗА – 21советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**24-та точка-Предлог-одлука за давање согласност на Одлуката за ослободување од плаќање на месечен надомест за престој на децата во ЈДГОА Срничка за одредени категории на родители за 2023 година.**

Бидејќи никој не се јави за збор точката беше ставена на гласање

**ГЛАСАА: ЗА – 24советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**25-та точка-Предлог-одлука за давање на согласност за аплицирање на Општина Аеродром на повик во рамки на Програмата за рамномерен регионален развој за 2023 година.**

**Претседателот извести дека одлуката се предлага да се усвои со дополнување член 2 став 1 кој ќе гласи „ Општина Аеродром на повикот од член 1 на оваа Одлука, ќе аплицира со проект-израаботка на студија за влијанието на јавното осветлување врз животната средина со проект за промена во смарт (паметно осветлување), на територија на у3 Бисер, У3 Јане Сандански, У3 Горно Лисиче (запад, север и југ) и У3 Населба Лисиче, Општина Аеродром“**

**ГЛАСАА: ЗА – 24советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**26-та точка-Советнички прашања**

Советничката Вангелина Мојаноска постави три прашања

-Се однесува на Бул. Јане Сандански 83, ова е од граѓани кои што прашуваат зошто нема мрежно осветлување , мрежа за светло. Дали Општината е информирана, знае зошто нема мрежа и каде е проблемот

-На Бул. Јане Сандански кај слаткарницата Стела протекува вода низ гаражата каде што долго време тоа се случува, дали Општината знае, има направено увид и дали може да се реши овој проблем.

-Третото прашање е потсетување на прашање кое се однесува на бесправно или спротивно градење на Бул. Јане Сандански бр 118 каде што имаше изградено габаритна настрешница и сите сме информирани за неа. Минатиот пат во Ноември добив одговор делумно дека се работи, Општината е запознаена, превзема активности, меѓутоа кога ќе има конкретни решенија ќе бидам информирана

Градоначалникот даде одговор- по однос на настрешницата инспекциските служби имаат констатирано и заради недостаток на градежен инспектор не сме во можност да ја извршиме таа ситуација. Два пати се имаме писмено обратено до Државен градежен инспекторат и не добивме никаква реакција од таму, но со завршување на процедурите и доаѓањето на овластениот градежен инспектор тоа ќе биде еден од првите делови кои што ќе се расчисти.

За второто прашање ќе разговараме со комунална служба во Општината, дали се работи за состојба која што е нешто надворешно па ќе мора на терен да се констатира.

Што се однесува до осветлувањето ќе ја пренесеме забелешката до ЈП за осветлување, но истовремено јавно објавивме дека тоа претпријатие има телефонски број и е-маил адреса на кое што можат граѓаните и таму да ги насочат своите забелешки.

Советничката Благица Сековска постави две прашања

-Маил испратен од граѓанин на адреса на Општината, Градоначалникот, Советот и на Претседателот на Совет на 15ти Декември каде што жител на Општина аеродром реагира на бучавата во кафе бар Морнинг на ул. Руди Чаевац Бр 5А стара улица Методија Шаторов Шарло и бара инспекцијата да му наложи да не пушта гласна музика и да се придржува до мерките наведени во законот. Истиот граѓанин бара од инспекцијата да го извести за она што го направила и бара ние да го известиме дали преку Советот ќе се донесе Одлука за кафичите после 22 часот да не пуштаат гласна музика. Истиот граѓанин на 27 Јануари повторно реагирал , на 3ти Февруари , 10ти Февруари и последниот маил е на 20ти Февруари каде што сите се однесуваат за истото. Прашањето ми е колку врз бучавата на кафичите ние можеме да влијаеме како Совет на Општината и да донесеме некаков пропуст бидејќи навистина таму се станбени згради. Да се донесе некаков пропуст со колкава бучава може да биде толерирана кај кафичите кои се лоцирани во станбени згради и до колку часот може да трае таа бучава.

-Зошто граѓаните на вакви реакции и барања кои што ги упатуваат до Општината со месеци не можат да добијат одговор

Градоначалникот одговори-во делот на надзорот врз угостителските објекти што е прашање кое што веќе е регулирано со соодветен закон, времетраењето на тие објекти и колкав смее да биде степенот на бучава. Во следниот период имаме направено повеќе такви контроли каде што изречени се и санкции на одредени угостителски објекти и ќе продолжиме да правиме такви санкции. Друг сигурен начин е тоа што Општината не може да обезбеди постојан 24 часовен надзор поради тоа што немаме такви ресурси, но ќе разговарам со раководителот на инспекција меѓу другите и на тој кафич да се изврши инспекција.

Советникот Васе Канзуров постави две прашања

* Од граѓани од населбата Стар Аеродром, кога ќе се асфалтира кракот на улицата Методија Шаторов Шарло и Пандил Шишков во непосредна близина на војните кули.
* Второто прашање од граѓани од ул. Венијамин Мачуковски 1А во близина на тој објект имало нелегализиран објект и дуп полн со бездомници каде што изгорел, колку што знам од наши сознанија последен жител на објектот била стара госпоѓа која што е почината и објектот нема дозвола, само не можеме да откриеме дали објектот има постапка за легализација. Изгорената куќа се воздружна линија на 5м од зградата, паркингот на таа зграда нема излез на двете улици кај ул. Венијамин Мачуковски и Анастас Митрев каде што во моментов граѓаните паркираат на тој паркинг,тој паркинг во рамките на парцелата на зградата и тие влегуваат во еден терен каде што е неасфалтирано и каде што има кал. Тие бараат реконструкција доколку е можно на поранешната улица 710 која што е запоставена и неасфалтирана.

Советникот Даниел Самарџиски постави две прашања

-Прашањето од Ноември од кога е почнат овој мандат, колкава е бројката на легализирани објекти и колку објекти остануваат како предмет да бидат решени во периодот што следи

-Пред неколку седници поставив прашање дали како Општина имаме обврска во Зоолошка градина за павиљонот на змиите и ако имаме дали ќе продолжиме да бидеме донатори.

Советникот Дарко Масларковски постави прашања

-Донесовме одлука за забрана за движење на автошколите по улиците со ограничување на возење, бидејќи секое утро поминувам и има автошколи баш во тој период. Јас и тогаш се јавив за збор и прашав дали ние имаме право таква Одлука да донесеме во Совет или барање од наша страна да ги замолиме барем во тој дел од шпицот да не се обраќаат на тие тесни улички во Стар Аеродром и Мичурин каде што се прави голема гужва и нервоза кај возачите кои дури прават и прекршочно дело избегнувајќи ги автошколите. Сум бил сведок пред неколку дена на скоро сообраќајка и физичко решавање на проблемот и сакам да прашам до каде сме со тоа, ние сме ја доставиле таа Одлука до автошколите и до МВР и зошто не се почитува.

-Видов возило на ЈП Лајка во Мичурин кое што беше на терен и ме интересира дали не би било во ред ние да формираме наше претпријатие кое што би се грижело за бездомните кучиња, можеби можеме да најдеме простор каде што би можеле да го направиме тоа и би можеле подобро да го организираме од ЈП Лајка . Доколку би го направиле тоа секако дека не би плаќале на ЈП Лајка за услуги, дали размислува администрацијата и Градоначалникот на такво нешто

-Знаеме дека новата Градинка доцнеше но некако се отвори, нешто што ми смета од самиот почеток е тоа што пристапната уличка до самиот објект кадее што е предвиден парк да можат родителите да паркираат, таа уличка не е асфалтирана па прашувам дали има некаков план бидедјќи ако ова доцнеше можевте вие барем пристапната улица да ја асфалтирате. Кога би се асфалтирала таа улица

-Прашање од пензионерите во Мичурин, неодамна дознав известени се дека повеќе нема да можат пензионерскиот дом да го користат, исклучена е и струјата ја нема и жената која што се грижеше за објектот и им е спомнато дека ќе им биде дадено нова просторија но во Скопјанка. Пензионерите кои што таму се дружат имаат проблем со таа Одлука бидејќи големиот дел од нив живеат во околните згради и им е најубаво тука да им биде дружбата.Бараат од мене да поставам прашање дали може да продолжат да го користат просторот, ако не внатрешниот дел барем да го користат надворешниот дел. Исто така има барање до Општина Аеродром ако може една тенда да се направи таму на тие клупи кое што ќе ги штити од топлото сонце и од врнежи

-Го поздравувам тоа што Лазо Ангеловски го направивме инклузивно и мене спорно ми е дали тоа повторно ќе биде инклузивно само за ПР или навистина ќе се продлабочи работата. Добивме информации од родители дека имало проблем со асистенти за деца со посебни потреби, дали ние како Општина можеме да се вклучиме во изнаоѓање на помош, асистенти, едукација на некои луѓе кои би биле заинтересирани, бидејќи во ред е тоа што може да има слободно движење, што се наоѓаат и сензорни табли и разни други помагала, но најголемиот проблем со кои се соочени родителите е недостатокот на асистенти кои би работеле со децата со посебни потреби посебно децата од спектарот . Дали има Општината план и дали имаме ние можност да помогнме. Дали имаме простор, дали можеме сами преку овие здруженија каде што Општината има комуникација да изнајдат решение за отварање на дневен Центар на лица со посебни потреби.

-До каде е Народната кујна, дали функционира, каде е, зошто нема поголема видливост, дали луѓето кои што имаат потреба од нејзе знаат дека постои

-Дали возилото SK 956 RH или BH е службено возило на Општина Аеродром и дали тоа е користено навечер и за време на викенд, бидејќи е испратена фотографија од тоа возило каде што ми наведува дека возилото е службено.

-Зошто не бевме повикани да положиме цвеќе по повод роденденот на Гоце Делчев во Основното училиште ГоцеДелчев

Претставник од Општинската администрација даде одговор

-На 2ри Февруари направивте злоупотреба како политичка партија и изрекламиравте средба на граѓани на Општинскиот webside, па прашувам доколку ги објавувате средбите на ВМРО ДПМНЕ на граѓаните на страната на Општината дали тоа значи дека во иднина би ги објавувале нашите средби со граѓани.

**Градоначалникот одговори**- Функционирањето и работењето на Лајка е тема која што и јас се согласувам , пред се кога ќе се земе фактот дека работењето на Лајка троши значително повеќе средства годишно од методот кој што го имало предходно а тоа е јавното комунално претпријатие на градот , притоа тогаш имало подобри резултати а со воспоставувањето на Лајка многу повеќе се трошат наши заеднички и тоа е прашање кое што треба да го отвориме. Да видиме колку сме вложиле во Лајка, колку продолжуваме да и даваме, а зошто Лајка не испорачува резултати на терен. Тука сум спремен како Градоначалник да свикам средба со сите Градоначалници , Градоначалникот на Град Скопје, Директорот на Лајка и агенцијата за храна и ветерина и да видиме каде е проблемот, дали има план за решение а доколку нема план за решение да побараме одговорност како и колку редства се потрошени во последните години и на крајот од денот ако Градот Скопје нема план за решение да видиме што ние како Општина можеме

-Во врска со улицата кај Градинката се согласувам со вас, но таму за да изведеме улица вие треба да имате проект за изведување на улица. На наведената улица во моментов е невозможно да се изведе, да се нарача проект бидејќи еден од објектите кое што е изграден станбена зграда уште пред многу години таму каде што е паркингот на зградата влегува во улицата.Разгледуваме опција како да најдеме некое решение, но истовремено јас како Градоначалник не можам да нарачам изведба на улица за која што немам соодветен сообраќаен проект а да имаме сообраќаен проект на таа улица е невозможно со моменталниот детален урбанистички план.

-Во однос на Мичурн планираме оваа година да го решиме проблемот со тендата, не сум запознаен што се случува со самиот објект но ќе разгледаме со службите.

-Прашањето за асистентите и дневниот центар се прашања кои што треба да ги адресираме до Министерството да труд и социјална политика , бидејќи за таков ресурсен Центар е потребна многу поголема квадратура, а второ и за тековно негово функционирање се потребни и многу поголеми средства од што можеме било која Општина да овозможи.

-Колку што сум информиран народната кујна е организизирана од организацијата Св Спас, но утре дополнително ќе воспоставам комуникација.

-Не ги знам сите таблици во Општината, мораме да провериме но како што кажав минатиот пат Општинските служби и вработени имаат обврски токму во тој дел од ноќта каде што службите извршуваат дадена задача

-Во однос на објавата на 2ри Февруари се работи за објава каде што јас и Претседателот на Совет во тој момент сме ги имале со граѓани. Независно од тоа страната во тој момент се користела за претставници на Општината.

Претседателот на Совет одговори – објавени се фотографии од претседателот на Совет на Општината не се објавени од некој кој што правел партиски активности и партиски настани, јас сум бил присутен како Претседател на Совет и како Претседател имам право да организирам средби со граѓани во просториите на Општината се со цел да ја отвориме Општината и да слушнеме повеќе различни мислења и тие средби како Претседател на Совет биле објавени на страната.

Советникот Дарко Масларковски напомена ако веќе се објавуваат слики од средби на Советници тогаш е во ред да се објавуваат слики од сите Советници.Советниот напомена дека не би сакал да се практикува во иднина доколку не продолжи таа праакса со објавување на фотографии на Советници

Советничката Александра Петковска-Николовска постави прашање

-Во врска со добиената согласност од пред неколку седници за ограничување на движењето на автошколите од 15 го 17 часот и од 7 до 9, па прашувам дали имате накоја информација во соработка со Град Скопје и МВР бидејќи тоа не се почитува

Советничката Сузана Делева постави прашање

-на тревникот кај кафаната Златна вилушка подолго време стојат исечени дрвја каде што не можат безбедно да се движат граѓаните а уште помалку децата да го користат тој зелен простор за играње . Граѓаните прашуваат кога ќе бидат отстранети тие дрвја

Советникот Милутин Ристески постави три прашања

-Се однесува на пешачки патеки кои што се изведени во дворот на училиштето Блаже Конески , изведени се 3 пешачки патеки со бекатон плочки кои што поврзуваат еден спореден влез со игралиштето и еден со главниот влез. Се поставува прашањето ако очекуваме во блиска иднина да се реконструира училиштето дали тие пешачки нема да бидат уништени. Ако тој дел од објектот се реконструира тогаш ќе мора механизацијата да поминува низ тие пешачки патеки, бидејќи од позади поради дрвјата кои се густо насадени нема простор. Дали можеби не се избрзало со тие патеки. Дополнително има бекатон плочки надвор од училиштето каде што порано беа таксистите на оној дел остатокот некогаш на улица, таму има една пешачка патека каде што буквално нема никаква смисла да оди паралелно со тротоарот кој што е во прилично лошта кондиција, па од тука се поставува прашањето каква е замислата ,што ќе биде таму и дали е тоа во согласност со деталниот урбанистички план.

-Прашање на кое што не добив одговор е која е Општествено одговорната компанија која што ја донираше сензорната соба во ОУ Лазо Ангеловски

-Последното прашање на кое што добив одговор но беше несоодветен се однесува на Блаже Конески и злоупотребата на сензорната соба. Сакам да ми се одговори дали била злоупотребена и даа апелирам да не се случува тоа.

Градоначалникот одговори-имаме во моментов ситуација каде што изведуваме проект каде што има бекатон и ќе се тргне да се реализира паркот, но тој бекатон се вади и нема никаква штета при вадење и ќе го пренамениме истиот на друга локација. Можеби нема да треба да се тргнат, но ако треба гарантираме дека може пак да се искористи.

Советникот Миле Климоски се јави за збор и извести дека за наредната седница ќе има какао Совет и како Советници детален извештај од локалниот совет за превенција.

Дневниот ред беше исцрпен.

Со тоа заврши 25-та седница на Советот на Општина Аеродром.

Претседател на Совет

на Општина Аеродром

Дејан Митески